"Setswana Puo ya gae (HL)/P2 13 DBE/Ngwanaitseele 2019 NSC – Kaedi ya go tshwaya POTSO 12: POTSO YA TLHAMO NTLHOMOLE MMUTLWA – MO Lobelo ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Tlhagiso e e reng lemorago le Matsetseleko a iphitlhelang mo go lona ka ntlha ya kgatelelo ya setso gammogo le kutlobotlhoko ya batsadi ka go ngweega ga di a ka tsa kgoreletsa tswelelopele ya botshelo jwa gagwe ka gope, ke boammaaruri jo bo ka se ganediweng ka gope jaaka re itemogela mo ditiragalong tsa padi ya 'Ntlhomole Mmutlwa'.  Matsetseleko ke mosimane yo o goletseng kwa motseselegaeng wa Phiritshweu o o iseng o tlhabologe.  Rraagwe e ne e le motho yo o dumelang thata mo setsong. Morago ga go digela mophato wa bolesomepedi, rraagwe o ne a rata fa tiro ya gagwe ya go gotsa molelo e ka newa ena.  Sebe sa phiri ke gore Matsetseleko o ne a setse a nole mowa wa tlhabologo, mme a sa batle fa ditoro tsa gagwe di ka kgaolediwa ka gope.  Lefoko la ga rraagwe la bofelo e ne ya nna gore ena ga a utlwe ka ngwana, e bile ga a tshosiwe ke materiki gonne Matsetseleko a rata kana a sa rate o ya go dira se ena Kgori a se mmolelelang.  O ngweega jaana mo gae ka rraagwe a ne a mo laditse ka lefoko le le reng, moso o o latelang o mo isa kwa kgotleng go ya go tlhalosetsa kgosi gore ke eng a sa batle go nna mogotsamolelo wa kgotla ntswa a o tsaletswe.  Matsetseleko o ne a tlhabisitse Kgori ditlhong thata ka go gana go tsweletsa tiro ya gagwe pele.  Kgori o šakgala le go feta ka a ne a setse a kaile fa pele ga kgosi gore Matsetseleko ke ena yo o tlaa tsweletsang tiro fa ena a feletseng gona, jaanong a sa itse gore o ya go sala a leba kgosi jang mo matlhong.  Matsetseleko o kaya gore boemong jwa gore mmaagwe a mo tlhomole mmutlwa o mo sega lenao, o tlhabiwa ke mmutlwa jaana, mme boemong jwa gore mmaagwe a o mo tlhomole o ne a mo sega lenao gonne a bona tse Kgori rraagwe a neng a di dira fela a retelelwa ke go thusa. Se, se bakilwe ke gore Kelogile o ne a lailwe gore monna ga a arabisiwe e bile o mo nneteng ka nako tsotlhe.  Le fa Matsetseleko a ne a ngweega ka fa tlase ga maemo a a ngomolang batsadi dipelo, fela ga a ka a mo kgoreletsa gotlhelele mo go atlegeng mo botshelong jwa gagwe.  O gorogela mo matsogong a a bothito a ga Rre Segonyamatlho yo a neng a mmetlela isago e e phatsimang, gonne ngwana e le wa setšhaba, mme a godisiwa ke matsogo a a farologaneng.  Rre Segonyamatlho o mo ema nokeng ka nako tsotlhe, ka go mo naya legae le tiro mo lebenkeleng la gagwe, go fitlha a bona tiro e e neng ya fetola botshelo jwa gagwe jotlhe kwa meepong.  Se ke sesupo sa gore, lemorago le o iphitlhelang mo go lona ga le na seabe sepe mo go go kgoreletseng go atlega. Kwalololo e ileditswe Phetla"